Document ID: /roh_data/filtered/fineweb-2-filterrobots_roh.jsonl.gz/18767

Sco quai che Peider Ganzoni, il president da la cumissiun da fabrica ha ditg, quintan els cun custs da renovaziun da passa 2,5 milliuns francs. Finanzià la renovaziun han la vischnanca d’Andeer, il cumin baselgia, il chantun, la baselgia chantunala ed il Fond da solidaritad Svizzer.
Trais dis festa
En connex cun la renovaziun da la baselgia datti ina festa da trais dis., il link avra en ina nova fanestra Quella dura da venderdi ils 26 d’avust enfin dumengia ils 28 d’avust. Il venderdi envida l’Uniun dals mats ad ina sairada cun musica en la tenda da festa sin il parcadi grond.
La sonda èn envidads tut ils confirmands ch’èn ina giada vegnids confirmads en la baselgia. Dals 500 dumandads èn s’annunziadas circa 300 persunas, ha ditg Peider Ganzoni. L’inauguraziun uffiziala da la baselgia è la dumengia.